Dag Hjalmar Agne Carl Hammarskjöld, anavezet evel Dag Hammarskjöld (distaget [] e svedeg) (29 a viz Gouere 1905 – 18 a viz Gwengolo 1961) a oa un diplomat svedat, un ekonomour hag ur skrivagner. Eil pennsekretour Aozadur ar Broadoù Unanet e voe, adalek miz Ebrel 1953 betek e varv en ur gwallzarvoud nijerez en Afrika e miz Gwengolo 1961, pa oa 47 vloaz. Eñ eo an hini yaouankañ eus pennsekretourien ar Broadoù Unanet, hag an hini nemetañ a varvas e-kreiz e labour. Roet e voe dezhañ ar Priz Nobel evit ar Peoch, goude e varv.